ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2021 թվականի \_\_\_\_\_\_\_\_\_\_ \_\_\_\_-ի

ԱՐՑԱԽԻ ՀԱՆՐԱՊԵՏՈՒԹՅՈՒՆՈՒՄ ՀԱՇՎԱՌՎԱԾ **ԱՌԱՆՁԻՆ ԽՄԲԵՐԻ ԱՆՁԱՆՑ ՀԱՄԱՐ ՄԻԱՆՎԱԳ ԴՐԱՄԱԿԱՆ ՕԳՆՈՒԹՅՈՒՆ ՍԱՀՄԱՆԵԼՈՒ ԵՎ ՄԻԱՆՎԱԳ ԴՐԱՄԱԿԱՆ ՕԳՆՈՒԹՅԱՆ ՆՇԱՆԱԿՄԱՆ ՈՒ ՎՃԱՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ**

N \_\_\_\_\_\_\_-Ն

ՈՐՈՇՈՒՄ

Ղեկավարվելով Արցախի Հանրապետության Նախագահի 2017 թվականի սեպտեմբերի 25-ի ՆՀ-108-Ն հրամանագրով սահմանված կարգի 3-րդ կետով` Արցախի Հանրապետության կառավարությունը որոշում է.

1. Սահմանել, որ Արցախի Հանրապետությունում հաշվառված առանձին խմբերի անձանց Արցախի Հանրապետության պետական բյուջեի միջոցների հաշվին նշանակվում ու վճարվում է միանվագ դրամական օգնություն՝ 50 000 ՀՀ դրամի չափով։

2. Հաստատել Արցախի Հանրապետությունում հաշվառված առանձին խմբերի անձանց համար միանվագ դրամական օգնության նշանակման ու վճարման կարգը՝ համաձայն հավելվածի:

3. Արցախի Հանրապետության ներքին գործերի նախարարին՝ սույն որոշումն ուժի մեջ մտնելուց հետո հնգօրյա ժամկետում Արցախի Հանրապետության աշխատանքի, սոցիալական և միգրացիայի հարցերի նախարարությանը տրամադրել 2021 թվականի հոկտեմբերի 1-ի դրությամբ՝ բնակչության պետական ռեգիստրում Արցախի Հանրապետության բնակավայրի հասցեով հաշվառված անձանց (այդ թվում՝ 18 տարին չլրացած երեխաների) տվյալները։

|  |  |
| --- | --- |
| «Հաստատում եմ» |  |
|  |  |
| ԱՐՑԱԽԻ ՀԱՆՐԱՊԵՏՈՒԹՅԱՆ  ՆԱԽԱԳԱՀ | Ա. ՀԱՐՈՒԹՅՈՒՆՅԱՆ |

2021 թվականի \_\_\_\_\_\_\_\_\_\_\_\_­­­\_\_\_\_ \_\_\_\_

ք. Ստեփանակերտ

Հավելված

Արցախի Հանրապետության

կառավարության 2021 թվականի \_\_\_\_\_\_\_\_\_\_\_\_\_ \_\_\_-ի

N \_\_\_\_\_ -Ն որոշման

ԿԱՐԳ

ԱՐՑԱԽԻ ՀԱՆՐԱՊԵՏՈՒԹՅՈՒՆՈՒՄ ՀԱՇՎԱՌՎԱԾ **ԱՌԱՆՁԻՆ ԽՄԲԵՐԻ ԱՆՁԱՆՑ ՀԱՄԱՐ ՄԻԱՆՎԱԳ ԴՐԱՄԱԿԱՆ ՕԳՆՈՒԹՅԱՆ ՆՇԱՆԱԿՄԱՆ ՈՒ ՎՃԱՐՄԱՆ**

1. Սույն կարգով կարգավորվում են Արցախի Հանրապետությունում հաշվառված առանձին խմբերի անձանց համար միանվագ դրամական օգնության **(այսուհետ՝ դրամական օգնություն)** նշանակման ու վճարման հետ կապված հարաբերությունները:

2. Դրամական օգնությունը նշանակվում և վճարվում է Արցախի Հանրապետության աշխատանքի, սոցիալական և միգրացիայի հարցերի նախարարության (այսուհետ՝ նախարարություն) կողմից՝ 2021 թվականի դեկտեմբեր ամսվա ընթացքում:

3. Դրամական օգնության իրավունք ունեն 2021 թվականի հոկտեմբերի 1-ի դրությամբ Արցախի Հանրապետությունում հաշվառված՝ Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշմամբ հաստատված դրամական օգնության տրամադրման միջոցառման շահառու չհանդիսացող՝

1) 2021 թվականի դեկտեմբերի 1-ի դրությամբ Արցախի Հանրապետությունում կենսաթոշակ կամ պարգևավճար ստանալու իրավունք ունեցող անձինք, բացառությամբ «Պետական պաշտոններ զբաղեցրած անձանց սոցիալական երաշխիքների մասին» օրենքով սահմանված կենսաթոշակ ստանալու իրավունք ունեցող անձանց.

2) 2021 թվականի դեկտեմբերի 1-ի դրությամբ 18 տարին չլրացած երեխաներին:

4. Սույն կարգի 3-րդ կետի 1-ին ենթակետում նշված անձին դրամական օգնությունը վճարվում է կենսաթոշակի կամ պարգևավճարի վճարման եղանակով (կանխիկ կամ անկանխիկ):

5. Սույն կարգի 3-րդ կետի 2-րդ ենթակետում նշված անձանց դրամական օգնությունը վճարվում է՝

1) Հայաստանի Հանրապետության կառավարության 2021 թվականի փետրվարի 18-ի N 186-Լ որոշմամբ հաստատված միջոցառման շահառուներին՝ անկանխիկ եղանակով,

2) Հայաստանի Հանրապետության կառավարության 2021 թվականի փետրվարի 18-ի N 186-Լ որոշմամբ հաստատված միջոցառման շահառու չհանդիսացած անձանց՝ կանխիկ եղանակով՝ «Արցախփոստ» փակ բաժնետիրական ընկերության մասնաճյուղերի միջոցով։

6. Դրամական օգնությունը նշանակվում է առանց գրավոր կամ առցանց եղանակով դիմում ներկայացնելու՝ Արացխի Հանրապետության ներքին գործերի նախարարության կողմից տրամադրված՝ բնակչության պետական ռեգիստրի տվյալների հիման վրա։

7. Անչափահաս կամ անգործունակ անձի դրամական օգնությունը նշանակվում և վճարվում է նրա օրինական ներկայացուցչին (ծնողին, խնամակալին)։

8.Կանխիկ եղանակով դրամական օգնություն ստանալու համար «Արցախփոստ» փակ բաժնետիրական ընկերության մասնաճյուղ է ներկայացվում անձի անձը հաստատող փաստաթուղթը կամ Արցախի Հանրապետության աշխատանքի, սոցիալական և միգրացիայի հարցերի նախարարության կողմից տրված տեղեկանքը։

9. Եթե կանխիկ եղանակով վճարման ենթակա դրամական օգնության գումարը մինչև 2022 թվականի մարտի 1-ը չի վճարվում, ապա «Արցախփոստ» փակ բաժնետիրական ընկերության կողմից չվճարված դրամական օգնության գումարները մինչև 2022 թվականի ապրիլի 15-ը վերադարձնում է նախարարությանը՝ տրամադրելով այն անձանց (անչափահաս երեխայի դեպքում՝ նաև ծնողի կամ խնամակալի) տվյալներն, ում չի վճարվել դրամական օգնության գումարը:

10. Դրամական օգնության գումարը չի կարող արգելադրվել (դրվել արգելանքի տակ), բռնագանձվել կամ հաշվանցվել հաճախորդի պարտավորությունների դիմաց:

ԱՐՑԱԽԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ

ԱՇԽԱՏԱԿԱԶՄԻ ԿԱՌԱՎԱՐՈՒԹՅԱՆ

ԳՈՐԾԵՐԻ ԿԱՌԱՎԱՐՉՈՒԹՅԱՆ ՊԵՏ Ա. ԼԱԶԱՐՅԱՆ

ՀԻՄՆԱՎՈՐՈՒՄ

**«ԱՐՑԱԽԻ ՀԱՆՐԱՊԵՏՈՒԹՅՈՒՆՈՒՄ ՀԱՇՎԱՌՎԱԾ ԱՌԱՆՁԻՆ ԽՄԲԵՐԻ ԱՆՁԱՆՑ ՀԱՄԱՐ ՄԻԱՆՎԱԳ ԴՐԱՄԱԿԱՆ ՕԳՆՈՒԹՅՈՒՆ ՍԱՀՄԱՆԵԼՈՒ ԵՎ ՄԻԱՆՎԱԳ ԴՐԱՄԱԿԱՆ ՕԳՆՈՒԹՅԱՆ ՆՇԱՆԱԿՄԱՆ ՈՒ ՎՃԱՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ» ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. Կարգավորման ենթակա խնդրի սահմանումը

Նախագծի ընդունումը պայմանավորված է Արցախի Հանրապետությունում հաշվառված առանձին խմբերի անձանց համար միանվագ դրամական օգնություն սահմանելու և միանվագ դրամական օգնության նշանակման ու վճարման կարգը հաստատելու անհրաժեշտությունից:

2. Առկա իրավիճակը

Հայաստանի Հանրապետությունում գործող իրավակարգավորումների համաձայն՝ Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշմամբ հաստատված միջոցառման շրջանակներում՝ 4 ամիս ժամկետով դրամական օգնությունը տրամադրվում է միայն պատերազմի հետևանքով Արցախի Հանրապետությունից տեղահանված կամ Արցախի Հանրապետությունում բնակելի անշարժ գույքը կորցրած քաղաքացիներին:

3. Կարգավորման նպատակները

Նախագծով առաջարկվում է միանվագ դրամական օգնություն տրամադրել Արցախի Հանրապետությունում հաշվառված առանձին խմբերի անձանց, մասնավորապես՝ Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշմամբ հաստատված դրամական օգնության տրամադրման միջոցառման շահառու չհանդիսացող՝ 2021 թվականի դեկտեմբերի 1-ի դրությամբ Արցախի Հանրապետությունում կենսաթոշակ կամ պարգևավճար ստանալու իրավունք ունեցող անձինք, բացառությամբ «Պետական պաշտոններ զբաղեցրած անձանց սոցիալական երաշխիքների մասին» օրենքով սահմանված կենսաթոշակ ստանալու իրավունք ունեցող անձանց և 2021 թվականի դեկտեմբերի 1-ի դրությամբ 18 տարին չլրացած երեխաներին:

4. Ակնկալվող արդյունքը

Նախագծի ընդունմամբ կիրականացվի սույն հիմնավորման 3-րդ կետում նշված նպատակը:

5. Նորմատիվ բնույթի հիմնավորվածությունը

Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

ՆԱԽԱՐԱՐ Ա. ՊԵՏՐՈՍՅԱՆ

ՀԱՄԱՁԱՅՆԵՑՄԱՆ ԹԵՐԹ

ՈՐՈՇՄԱՆ ՆԱԽԱԳԻԾԸ ՀԱՄԱՁԱՅՆԵՑՎԱԾ Է՝

|  |  |  |  |  |
| --- | --- | --- | --- | --- |
| *Հ/Հ* | Շահագրգիռ պետական  կառավարման մարմինը | Ղեկավարի ազգանունը | Ստորագրու-թյունը | Թվագրումը |
| 1. | ԱՀ պետական նախարար | Ա. ԲԵԳԼԱՐՅԱՆ |  |  |
| 2. | ԱՀ արդարադատության նախարար | Ժ. ՄԻՐԶՈՅԱՆ |  |  |
| 3. | ԱՀ ներքին գործերի նախարար | Կ.ՍԱՐԳՍՅԱՆ |  |  |
| 4. | ԱՀ ֆինանսների նախարար | Վ. ԲԱՂԴԱՍԱՐՅԱՆ |  |  |
| 5. | ԱՀ Նախագահի աշխատակազմի կառավարության գործերի կառավարչության պետ | Ա. ԼԱԶԱՐՅԱՆ |  |  |

Առաջարկությունները և առարկությունները՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Նախագիծը ներկայացնողը՝

ԱՀ աշխատանքի, սոցիալական

և միգրացիայի հարցերի նախարար \_\_\_\_\_\_\_\_\_\_\_\_\_\_\_\_ Ա. ՊԵՏՐՈՍՅԱՆ

«\_\_\_» \_\_\_\_\_\_\_\_\_\_\_\_\_\_\_2021 թ.

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԱՌԱՔՄԱՆ ԹԵՐԹԻԿ

Որոշման նախագծի անվանումը` Արցախի Հանրապետությունում հաշվառված առանձին խմբերի անձանց համար միանվագ դրամական օգնություն սահմանելու և միանվագ դրամական օգնության նշանակման ու վճարման կարգը հաստատելու մասին

Նախագիծը ներկայացնողը` Արցախի Հանրապետության աշխատանքի, սոցիալական և միգրացիայի հարցերի նախարարություն

Արցախի Հանրապետության կառավարության որոշումն ուղարկել՝

1. Արցախի Հանրապետության աշխատանքի, սոցիալական և միգրացիայի հարցերի նախարարություն.
2. Արցախի Հանրապետության ներքին գործերի նախարարություն.
3. Արցախի Հանրապետության ֆինանսների նախարարություն:

Նախագիծը պատրաստողը` Արցախի Հանրապետության աշխատանքի, սոցիալական և միգրացիայի հարցերի նախարարության աշխատակազմի իրավաբանական բաժին:

ստորագրությունը \_\_\_\_\_\_\_\_\_\_\_\_\_\_\_\_\_ Մ. Աթանեսյան

«\_\_\_\_\_» \_\_\_\_\_\_\_\_\_\_\_\_\_\_\_\_ 2021 թ.

ՏԵՂԵԿԱՆՔ

**«ԱՐՑԱԽԻ ՀԱՆՐԱՊԵՏՈՒԹՅՈՒՆՈՒՄ ՀԱՇՎԱՌՎԱԾ ԱՌԱՆՁԻՆ ԽՄԲԵՐԻ ԱՆՁԱՆՑ ՀԱՄԱՐ ՄԻԱՆՎԱԳ ԴՐԱՄԱԿԱՆ ՕԳՆՈՒԹՅՈՒՆ ՍԱՀՄԱՆԵԼՈՒ ԵՎ ՄԻԱՆՎԱԳ ԴՐԱՄԱԿԱՆ ՕԳՆՈՒԹՅԱՆ ՆՇԱՆԱԿՄԱՆ ՈՒ ՎՃԱՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ»** ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՀԱՆՐԱՅԻՆ ՔՆՆԱՐԿՈՒՄՆԵՐԻ ՄԱՍԻՆ

«Արցախի Հանրապետությունում հաշվառված առանձին խմբերի անձանց համար միանվագ դրամական օգնություն սահմանելու և միանվագ դրամական օգնության նշանակման ու վճարման կարգը հաստատելու մասին Արցախի Հանրապետության կառավարության որոշման նախագիծը տեղադրվել է Արցախի Հանրապետության աշխատանքի, սոցիալական և միգրացիայի հարցերի նախարարության կայքէջում, առաջարկություններ և դիտողություններ չեն ստացվել:

ՆԱԽԱՐԱՐ Ա. ՊԵՏՐՈՍՅԱՆ

ՏԵՂԵԿԱՆՔ

**«ԱՐՑԱԽԻ ՀԱՆՐԱՊԵՏՈՒԹՅՈՒՆՈՒՄ ՀԱՇՎԱՌՎԱԾ ԱՌԱՆՁԻՆ ԽՄԲԵՐԻ ԱՆՁԱՆՑ ՀԱՄԱՐ ՄԻԱՆՎԱԳ ԴՐԱՄԱԿԱՆ ՕԳՆՈՒԹՅՈՒՆ ՍԱՀՄԱՆԵԼՈՒ ԵՎ ՄԻԱՆՎԱԳ ԴՐԱՄԱԿԱՆ ՕԳՆՈՒԹՅԱՆ ՆՇԱՆԱԿՄԱՆ ՈՒ ՎՃԱՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ»** ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՄ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ

«Արցախի Հանրապետությունում հաշվառված առանձին խմբերի անձանց համար միանվագ դրամական օգնություն սահմանելու և միանվագ դրամական օգնության նշանակման ու վճարման կարգը հաստատելու մասին Արցախի Հանրապետության կառավարության որոշման նախագծի ընդունմամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

ՆԱԽԱՐԱՐ Ա. ՊԵՏՐՈՍՅԱՆ

ՏԵՂԵԿԱՆՔ

**«ԱՐՑԱԽԻ ՀԱՆՐԱՊԵՏՈՒԹՅՈՒՆՈՒՄ ՀԱՇՎԱՌՎԱԾ ԱՌԱՆՁԻՆ ԽՄԲԵՐԻ ԱՆՁԱՆՑ ՀԱՄԱՐ ՄԻԱՆՎԱԳ ԴՐԱՄԱԿԱՆ ՕԳՆՈՒԹՅՈՒՆ ՍԱՀՄԱՆԵԼՈՒ ԵՎ ՄԻԱՆՎԱԳ ԴՐԱՄԱԿԱՆ ՕԳՆՈՒԹՅԱՆ ՆՇԱՆԱԿՄԱՆ ՈՒ ՎՃԱՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ»** ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՐՑԱԽԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

«Արցախի Հանրապետությունում հաշվառված առանձին խմբերի անձանց համար միանվագ դրամական օգնություն սահմանելու և միանվագ դրամական օգնության նշանակման ու վճարման կարգը հաստատելու մասին Արցախի Հանրապետության կառավարության որոշման նախագծի ընդունման դեպքում անհրաժեշտ ծախսերը կիրականացվեն Արցախի Հանրապետության պետական բյուջեով նախատեսված պահուստային ֆոնդի միջոցների հաշվին:

ՆԱԽԱՐԱՐ Ա. ՊԵՏՐՈՍՅԱՆ

ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ

«Արցախի Հանրապետությունում հաշվառված առանձին խմբերի անձանց համար միանվագ դրամական օգնություն սահմանելու և միանվագ դրամական օգնության նշանակման ու վճարման կարգը հաստատելու մասին Արցախի Հանրապետության կառավարության որոշման նախագծի վերաբերյալ

«Արցախի Հանրապետությունում հաշվառված առանձին խմբերի անձանց համար միանվագ դրամական օգնություն սահմանելու և միանվագ դրամական օգնության նշանակման ու վճարման կարգը հաստատելու մասին Արցախի Հանրապետության կառավարության որոշման նախագծի վերաբերյալ առաջարկություններ և դիտողություններ չկան:

Մարիա Աթանեսյան

Իրավաբանական բաժնի պետ (ստորագրությունը)